Nafarroako Parlamentuko Mahaiak, 2018ko martxoaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maribel García Malo andreak aurkeztutako galdera, zentroekin eta zerbitzuekin egindako kontratuetako ratioak 2017ko Ikuskaritza Planaren arabera betetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko martxoaren 5ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Maribel García Malo andreak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

2017ko ikuskapen planari dagokionez, zehaztasunezko txosten bat eskatzen da, aipatu planean ezarritakoari jarraikiz zentroekin eta zerbitzuekin egindako kontratuetan ratioak betetzearen gaineko kontrolaren emaitzari buruzkoa. Hain zuzen, honako hauek jakin nahi dira:

a) Zenbat zentro eta zerbitzutan kontrolatu zen ratioak bete ote ziren.

b) Horrek zentro eta zerbitzu guztien zer portzentaje egiten duen urte horretan.

c) Kontrolaturiko kontratu bakoitzeko ratioak eta atzemandako ratio erreala.

d) Kontratuen exekuzioan edo kontratua suntsiarazteko espedienteetan ezarritako penalizazioak, ez-betetzeak detektatuz gero.

Iruñean, 2018ko otsailaren 28an

Foru parlamentaria: Maribel García Malo